CELEX: 62007CJ0475
Language: el
Date: 2009-02-12
Title: Απόφαση του Δικαστηρίου (τρίτο τμήμα) της 12ης Φεβρουαρίου  2009. # Επιτροπή των Ευρωπαϊκών Κοινοτήτων κατά Δημοκρατίας της Πολωνίας. # Παράβαση κράτους μέλους - Φόρος επί της ηλεκτρικής ενέργειας - Οδηγία 2003/96/ΕΚ - Άρθρο 21, παράγραφος 5, πρώτο εδάφιο - Χρόνος κατά τον οποίο καθίσταται απαιτητός ο φόρος. # Υπόθεση C-475/07.

Απόφαση του Δικαστηρίου (τρίτο τμήμα) της 12ης Φεβρουαρίου 2009 – Επιτροπή κατά Πολωνίας
      (Υπόθεση C‑475/07)
      «Παράβαση κράτους μέλους – Φόρος επί της ηλεκτρικής ενέργειας – Οδηγία 2003/96/ΕΚ – Άρθρο 21, παράγραφος 5, πρώτο εδάφιο – Χρόνος κατά τον οποίο καθίσταται απαιτητός ο φόρος»
      1.                     Διαδικασία – Δικόγραφο της προσφυγής – Τυπικά στοιχεία του δικογράφου – Προσδιορισμός του αντικειμένου της διαφοράς – Συνοπτική
            έκθεση των προβαλλόμενων ισχυρισμών – Σαφής διατύπωση των αιτημάτων από τον προσφεύγοντα (Κανονισμός Διαδικασίας του Δικαστηρίου,
            άρθρο 38 § 1, στοιχείο γ΄) (βλ. σκέψεις 43-44)
      2.                     Πράξεις των οργάνων – Οδηγίες – Εκτέλεση από τα κράτη – Υποχρέωση σαφούς και ακριβούς μεταφοράς τους στην εσωτερική έννομη
            τάξη (Άρθρο 249 ΕΚ) (βλ. σκέψη 49)
      3.                     Προσφυγή λόγω παραβάσεως – Απόδειξη της παραβάσεως – Το βάρος φέρει η Επιτροπή – Ανεπαρκής ή μη ενδεδειγμένη μεταφορά μιας
            οδηγίας (Άρθρο 226 ΕΚ) (βλ. σκέψη 54)
      Αντικείμενο 
      
         
               Παράβαση κράτους μέλους – Παράλειψη εμπρόθεσμης θέσπισης των αναγκαίων μέτρων για τη συμμόρφωση προς το άρθρο 21, παράγραφος
                  5, της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας
                  των ενεργειακών προϊόντων και της ηλεκτρικής ενέργειας (EE L 283, σ. 51) – Χρόνος κατά τον οποίο καθίσταται απαιτητός ο φόρος
                  επί της ηλεκτρικής ενέργειας 
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Η Δημοκρατία της Πολωνίας, παραλείποντας να προσαρμόσει, μέχρι την 1η Ιανουαρίου 2006, το σύστημα που εφαρμόζει για τη φορολογία
                     της ηλεκτρικής ενέργειας, όσον αφορά τον χρόνο κατά τον οποίο καθίσταται απαιτητός ο φόρος, προς τις απαιτήσεις του άρθρου
                     21, παράγραφος 5, πρώτο εδάφιο, της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση
                     του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, όπως τροποποιήθηκε με την οδηγία
                     2004/74/ΕΚ του Συμβουλίου, της 29ης Απριλίου 2004, παρέβη τις υποχρεώσεις που υπέχει από την οδηγία αυτή.
                  
               
            
         
                  2)
               
               
                  
               
               
                  	Καταδικάζει τη Δημοκρατία της Πολωνίας στα δικαστικά έξοδα.